Գրաս Գեյորո

Օնեմա Գրաս Գեյորո (), կոնգոյական ծագումով ֆրանսիացի ֆուտբոլիստ, որը որպես կիսապաշտպան խաղում է Ֆրանսիայի ֆուտբոլի կանանց առաջնությունում Փարիզի Սեն Ժերմենի և Ֆրանսիայի ազգային հավաքականի կազմում։

Ակումբային կարիերա

Երիտասարդական 
Գեյորոն ծնվել է Կոլվեզիում և իր ընտանիքի հետ Կոնգոյի Դեմոկրատական Հանրապետությունից տեղափոխվել է Ֆրանսիա, երբ դեռ երեխա էր։ Ութ տարեկանում նա սկսել է խաղալ Օռլեանում հիմնված SMOC St Jean-de-Braye -ի տղաների հետ։ Նա 23 այլ մարդկանց հետ 2013 թվականի հունվարին ընտրվել է Օռլեանի տարածաշրջանային օլիմպիական և սպորտի կոմիտեի կողմից։

Պարի Սեն Ժերմեն 
2012 թվականին 15 տարեկանում Գեյորոն միացել է Պարի Սեն Ժերմենի երիտասարդական մասին։ Նա իր առաջնախաղը Փարիզի Սեն Ժերմենի հիմնական թիմում ունեցել է 2014 թվականի հոկտեմբերին՝ Issy թիմի հետ խաղում տանելով հաղթանակ 2–0 հաշվով, խաղի 76-րդ րոպեին փոխարինելով Ֆաթմիրե Ալուշիին։ 2017 թվականի մարտին Գրասը երկարաձգել է պայմանագիրը մինչև 2021 թվականի հունիսը։ 2018 թվականի մայիսին Գեյորոն խփել է իր դեբյուտային գոլը՝ Փարիզի Սեն Ժերմենի կազմում Սուայոյի նկատմամբ 3–0 հաշվով հաղթանակ տանելով և ակումբի համար տեղ երաշխավորելով ՈՒԵՖԱ-ի 2018-19 կանանց չեմպիոնների լիգայում։

Երիտասարդական 
2012 թվականի հուլիսին Գեյորոն ներկայացրել է Ֆրանսիայի մինչև 16 տարեկանների ֆուտբոլի կանանց հավաքականը Սկանդինավյան մինչև 16 տարեկանների ֆուտբոլի կանանց 2012 թվականի գավաթի ժամանակ։ Նա խաղացել է լրիվ խաղեր՝ 1–0 հաշվով Շվեդիայից պարտությամբ և 4–0 հաշվով հաղթելով Իսլանդիայի և 3–0 հաշվով հաղթելով Նորվեգիայի մինչև 16 տարեկանների հավաքականներին։ Ֆինլանդիայի հետ 5–1 հաշվով տարած հաղթանակով խաղում Գեյորոն փոխարինման է դուրս եկել խաղի 52-րդ րոպեին։

2013 թվականի մարտին Գեյորոն ներկայացրել է Ֆրանսիայի մինչև 17 տարեկանների ֆուտբոլի կանանց հավաքականը ՈՒԵՖԱ-ի 2013 թվականի կանանց մինչև 17 տարեկանների առաջնության որակավորման խաղերին, մեկ անգամ որպես փոխարինող մասնակցելով Ֆինլանդիայի հավաքականի 2–0 հաշվով հաղթանակով խաղին։

2015 թվականի հուլիսին Գեյորոն ներկայացրել է Ֆրանսիայի մինչև 19 տարեկանների ֆուտբոլի կանանց հավաքականը ՈՒԵՖԱ-ի 2015 թվականի կանանց մինչև 19 տարեկանների առաջնությանը։ Խմբային փուլում նա խաղացել է Դանիայի հավաքականի հետ, որն ավարտվել է 1–0 հաղթանակով, և Շվեդիայի հավաքականի հետ, որն ավարտվել է 1–0 հաղթանակով, սակայն նստարանների վրա է նստել Իսրայելի հավաքականի հետ 4–0 հաշվով հաղթանակով խաղի ժամանակ։ Նա նստարանին սպասել է փոխարինման նաև Իսպանիայի հետ կիսաեզրափակիչ խաղում, որտեղ Ֆրանսիան պարտություն է կրել 5–4 հաշվով հետխաղյա 11 մետրանոցներում։

2015 թվականի սեպտեմբերին Գեյորոն ներկայացրել է Ֆրանսիայի մինչև 19 տարեկանների ֆուտբոլի կանանց հավաքականը ՈՒԵՖԱ-ի 2016 թվականի կանանց մինչև 19 տարեկանների առաջնության որակավորման խաղերում։ Նա լրիվ խաղ է խաղացել Բոսնիա և Հերցեգովինայի հավաքականի հետ հանդիպմանը, որն ավարտվել է 2–0 հաշվով հաղթանակով, իսկ Ֆարերյան կղզիների հավաքականի հետ հանդիպմանը փոխարինման է դուրս եկել խաղի 70-րդ րոպեին, որն ավարտվել է 7–0 հաշվով հաղթանակով, և լրիվ խաղ է խաղացել Չեխիայի Հանրապետության հավաքականի հետ՝ հաղթելով 6–0 հաշվով։ 2016 թվականի ապրիլին նա Ֆրանսիայի հավաքականում էր ՈՒԵՖԱ-ի 2016 թվականի կանանց մինչև 19 տարեկանների առաջնության որակավորման խաղերում, խաղալով լրիվ խաղ Պորտուգալիայի հավաքականի հետ հանդիպմանը, որն ավարտվել է հաղթանակով՝ 3–0, և մեկնարկել է Շոտլանդիայի հետ հանդիպման ժամանակ, որն ավարտվել է հաղթանակով՝ 2–0: 2016 թվականի հուլիսին Ֆրանսիայի մինչև 19 տարեկանների հավաքականում խաղացել է ՈՒԵՖԱ-ի 2016 թվականի կանանց մինչև 19 տարեկանների առաջնությում։ Խմբային փուլում  խաղացել է բոլոր երեք խաղերում՝ մեկնարկելով Նորվեգիայի հավաքականի հետ խաղում, որտեղ պարտվել են 1–0 հաշվով, Սլովակիայի հետ՝ հաղթանակ 6–0 հաշվով և Նիդեռլանդների հետ՝ հաղթանակ 2–1 հաշվով, որտեղ նա խփել է երկրորդ գոլը։ Գեյորոն խաղացել է Շվեյցարիայի հետ կիսաեզրափակիչ խաղին 3–1 հաղթանակով և խփել է խաղի առաջին գոլը Իսպանիայի հետ 2–1  հաշիվ հաղթանակով եզրափակիչ խաղում։

2016 թվականի մարտին Ֆրանսիան մինչև 19 տարեկանների ֆուտբոլի կանանց հավաքականով մասնակցել է Իսպանիայում անցկացվող Լա Մանգայի ցուցադրական մրցաշարին, որտեղ Գեյորոն մեկնարկել է Նորվեգիայի հետ խաղում՝ հաղթելով 2–1 հաշվով, իսկ Իտալիայի հետ խաղում փոխարինման է դուրս եկել, և հաղթել են 3–1 հաշվով, Շվեդիայի հետ խաղում խփել է միակ գոլը, որտեղ հաղթել են 1–0 հաշվով։

2016 թվականի նոյեմբերին Գեյորոն ընտրվել է Ֆրանսիայի մինչև 20 տարեկանների ֆուտբոլի կանանց հավաքականում ՖԻՖԱ-ի աշխարհի գավաթի խաղերի համար։ Նա մրցաշրջանից առաջ Ավստրալիայում խաղացել է Կանադայի հավաքականի հետ ընկերական խաղում։ Մրցումների խմբային փուլում նա խաղացել է բոլոր երեք խաղերում՝ 0–0 ոչ-ոքի խաղալով Միացյալ Նահանգների հավաքականի հետ և 2–2 Գանայի հետ՝, մինչև հափորդ փուլի ընտրապայքարում Նոր Զելանդիայի հավաքականին պարտության մատնելը։ Եզրափակիչ փուլում նա խաղացել է երեք լրիվ խաղ քառորդ եզրափակչում Գերմանիայի հավաքականի հետ (հաղթանակ՝ 1–0) և կիսաեզրափակչում Ճապոնիայի հետ (հաղթանակ՝ 2–1): Եզրափակչում Գեյորոն խաղացել է Հյուսիսային Կորեայի հետ լրիվ խաղում և խփել է Ֆրանսիայի միակ գոլը՝ պարտվելով 3–1 հաշվով։ Նա մրցաշարի յուրաքանչյուր րոպե խաղացողներից մեկն էր։

Միջազգային կարիերա

Մասնագիտական 
2017 թվականի հունվարին Գեյորոն իր առաջնախաղն է ունեցել Ֆրանսիայի ֆուտբոլի կանանց հիմնական հավաքականի կազմում՝ ընկերական խաղում 2–0 հաշվով հաղթելով Հարավային Աֆրիկայի հավաքականին՝ փոխարինելով Սանդի Տոլետիին 69-րդ րոպեում։ 2017 թվականի մարտին նա ներկայացրել է Ֆրանսիան  SheBelieves Cup 2017 թվականի գավաթին, խաղալով Անգլիայի հետ 2–1 հաղթանակով լրիվ խաղում, և Գերմանիայի հետ խաղում ոչ-ոքի՝ 0–0: 2017 թվականի հուլիսին ընտրվել է Ֆրանսիայի հավաքականի կազմում ՈՒԵՖԱ-ի Եվրո 2017-ի համար և հավաքականի ամենաերիտասարդ խաղացողն է։ Գեյորոն խմբային փուլում լրիվ խաղում 1–1՝ ոչ-ոքի է խաղացել Ավստրիայի և  Շվեյցարիայի հետ, իսկ Անգլիայի հետ քառորդ եզրափակչում պարտվել է 1–0 հաշվով։ 2018 թվականի մարտին նա ներկայացրել է Ֆրանսիան SheBelieves Cup 2018 թվականի գավաթում՝ ոչ-ոքի՝ 1–1 խաղալով Միացյալ Նահանգների հավաքականի հետ և 3–0 հաշվով հաղթանակ տանելով Գերմանիայի հետ խաղում։ 2019 թվականի մարտին նա խփել է իր դեբյուտային գոլը Ֆրանսիայի հիմնական հավաքականում Ուրուգվայի հետ խաղում, որը 6–0 հաշվով հաղթանակի 4-րդ գոլն էր։

Կարիերայի վիճակագրություն

Միջազգային գոլեր 
Միավորները և արդյունքները նշում են Ֆրանսիայի առաջնային գոլերը, միավորների սյունակը փոփոխվում է Գեյորոյի յուրաքանչյուր գոլից հետո:

Ծանոթագրություններ

Արտաքին հղումներ 
 
 Profile at Footofeminin.fr
 պրոֆիլ Փարիզի Սեն Ժերմենում

Ֆուտբոլիստուհիներ
2019 ՖԻՖԱ-ի կանանց աշխարհի գավաթի խաղարկության մասնակիցներ